Na temelju članaka 17., 19. i 116. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18 i 112/19), pročelnica Jedinstvenog upravnog odjela Općine Ernestinovo, raspisuje

**JAVNI NATJEČAJ**

**za prijam namještenika u Vlastiti komunalni pogon Općine Ernestinovo na neodređeno vrijeme**

Namještenik Vlastitog komunalnog pogona – 1 izvršitelj, m/ž, na neodređeno vrijeme uz obvezni probni rad od 3 (slovima: tri) mjeseca

**1. Uvjeti natječaja**

Opći uvjeti za prijam u službu:

* punoljetnost
* hrvatsko državljanstvo
* zdravstvena sposobnost za obavljanje poslova radnog mjesta na koje se osoba prima.

Posebni uvjeti za prijam u službu: Osim općih uvjeta za prijam u službu kandidati za namještenika Vlastitog komunalnog pogona moraju ispunjavati sljedeće posebne uvjete:

* srednja stručna sprema građevinske, elektro, metalske, tehničke ili opće struke
* po mogućnosti osposobljenost za rukovanje motornom kosilicom i trimerom/motornom pilom
* vozačka dozvola B kategorije

Kandidati moraju ispunjavati opće i obvezne posebne uvjete za prijam u službu iz članka 12. Zakona o službenicima i namještenicima u lokalnoj i područnoj (regionalnoj) samoupravi (NN 86/08, 61/11, 3/18) u daljnjem tekstu: Zakon.

Prijavi na javni natječaj potrebno je priložiti sljedeće:

* životopis – obvezno
* kopiju svjedodžbe o stručnoj spremi– obvezno
* dokaz o hrvatskom državljanstvu (preslik domovnice ili važeće osobne iskaznice) – obvezno priložiti jedno ili drugo
* izvornik ili preslik potvrde o podacima evidentiranim u matičnoj evidenciji HZMO-a – obvezno
* izvornik ili preslik uvjerenja Općinskog suda u Osijeku da se protiv kandidata ne vodi kazneni postupak i da nije pravomoćno osuđen za kaznena djela iz članka 15. Zakona (ne starije od 6 mjeseci) – ne stariji od 6 mjeseci -obvezno
* dokaz o osposobljenosti za rukovanje motornom kosilicom i/ili trimerom – prilaže se samo ako je kandidat osposobljen

Kandidat koji nije podnio pravodobnu i urednu prijavu ili ne ispunjava formalne uvjete iz oglasa, ne smatra se kandidatom prijavljenim na javni natječaj. Svi dokumenti mogu biti dostavljeni u presliku. Izabrani kandidat prije donošenja rješenja o prijemu dužan je dostaviti originale navedene dokumentacije i uvjerenje o zdravstvenoj sposobnosti.

U službu ne može biti primljena osoba za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi (NN 86/08, 68/11, 3/18, 112/19). Riječi i pojmovi u ovom natječaju, koji imaju rodno značenje, odnose se jednako na muški i ženski rod, neovisno u kojem rodu su navedeni. Na javni natječaj se, pod jednakim uvjetima, mogu javiti osobe obaju spolova.

Kandidat koji može ostvariti pravo prednosti kod prijma u službu sukladno članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19), članku 48.f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14 i 39/18) dužan se u prijavi na javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji, uz prijavu na javni natječaj, dužan/a je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>

Kandidat koji se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata, uz prijavu na javni natječaj dužan je, osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom, uz prijavu na javni natječaj dužan/a je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Prijavu na natječaj mogu podnijeti i kandidati koji nemaju dokaz o osposobljenosti za rukovanje motornom kosilicom i/ili trimerom uz uvjet da polože tečaj radi osposobljavanja u roku od 60 dana od dana rasporeda na radno mjesto.

Postupak javnog natječaja obuhvaća obveznu provjeru znanja i sposobnosti kandidata. Na prethodnu provjeru znanja i sposobnosti mogu pristupiti samo kandidati koji ispunjavaju formalne uvjete iz javnog natječaja. Ako kandidat ne pristupi prethodnoj provjeri znanja, smatra se da je povukao prijavu na natječaj.

Prijave na natječaj, s naznakom radnog mjesta za koje se kandidat javlja te s potrebnom dokumentacijom podnose se u roku od 8 (osam) dana od dana objave javnog natječaja u Narodnim novinama na adresu Općina Ernestinovo, Vladimira Nazora 64, 31215 Ernestinovo s naznakom: » Za Javni natječaj -namještenik u Vlastitom komunalnom pogonu“

Na oglasnoj ploči i web-stanici Općine Ernestinovo <https://www.ernestinovo.hr/> objaviti će se:

- vrijeme održavanja prethodne provjere znanja i sposobnosti na određenim poslovima, pet dana prije,

- opis poslova te podaci o plaći,

- način obavljanja prethodne provjere znanja i sposobnosti,

- područja provjere,

- pravni i drugi izvori za pripremu kandidata,

- lista kandidata koji ispunjavaju formalne uvjete iz natječaja i koji će biti pozvani na pisano testiranje

- lista kandidata s kojima će se održati intervju (kandidati koji imaju najmanje 50% bodova na pisanom testiranju).

Urednom prijavom smatra se prijava koja sadržava sve podatke i priloge navedene u ovom natječaju. Nepravodobne i nepotpune prijave neće se razmatrati.

|  |  |
| --- | --- |
| KLASA: 112-02/20-01/2URBROJ: 2158/04-02-20-1Ernestinovo, 14. kolovoza 2020. | PročelnicaJedinstvenog upravnog odjelaIvana Švast Mikolčević, mag. iur, v.r. |

Osoba koja ne podnese pravodobnu ili urednu prijavu ili ne ispunjava formalne uvjete iz natječaja, ne smatra se kandidatom za raspisani natječaj, te će o tome biti pisano obaviještena. Kandidati će biti obaviješteni o rezultatima javnog natječaja u zakonskom roku.